text: РЫМ. У Іраку забіты адзін з чатырох грамадзян Італіі, захопленых у закладнікі. Гэтую інфармацыю пацьвердзіў сёньня італьянскі міністар замежных спраў Франка Фраціні. Ён спаслаўся на дадзеныя амбасады Італіі ў Катары. Дыпляматы, у сваю чаргу, спасылаюцца на рэпартаж тэлеканалу “Аль-Джазіра”. Паводле сьведчаньняў арабскіх журналістаў, жыцьцё астатніх трох італьянскіх закладнікаў -- пад пагрозаю. Выкрадальнікі людзей патрабуюць вываду італьянскіх войскаў зь Іраку.